CELEX: 62015CN0610
Language: fi
Date: 2015-11-18 00:00:00
Title: Asia C-610/15: Ennakkoratkaisupyyntö, jonka Hoge Raad der Nederlanden (Alankomaat) on esittänyt 18.11.2015 – Stichting Brein v. Ziggo BV ja XS4ALL Internet BV

8.2.2016   
            
            
               FI
            
            
               Euroopan unionin virallinen lehti
            
            
               C 48/13
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 18.11.2015 – Stichting Brein v. Ziggo BV ja XS4ALL Internet BV
   (Asia C-610/15)
   (2016/C 048/21)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hoge Raad der Nederlanden
   
      Pääasian asianosaiset
   
   
      Valittaja: Stichting Brein
   
      Vastapuolet: Ziggo BV ja XS4ALL Internet BV
   
      Ennakkoratkaisukysymykset
   
   
               1)
            
            
               Onko kyse internetsivuston ylläpitäjän tekijänoikeusdirektiivin (1) 3 artiklan 1 kohdassa tarkoitetusta yleisölle välittämisestä, jos kyseinen internetsivusto ei sisällä tekijänoikeuden suojaamia teoksia vaan [– –] järjestelmän, jossa käyttäjien tietokoneisiin tallennettuja tekijänoikeuden suojaamia teoksia koskevia metatietoja indeksoidaan ja luokitellaan niin, että käyttäjät voivat niiden perusteella jäljittää tekijänoikeuden suojaamat teokset ja ladata niitä tietokoneelta ja tietokoneelle?
            
         
               2)
            
            
               Jos ensimmäiseen kysymykseen vastataan kieltävästi: onko välittäjälle osoitettu määräys, jollaista tekijänoikeusdirektiivin 8 artiklan 3 kohdassa ja teollis- ja tekijänoikeuksien noudattamisen varmistamisesta annetun direktiivin (2) 11 artiklassa tarkoitetaan, yhteensopiva näiden säännösten kanssa, jos asianomainen välittäjä helpottaa ensimmäisessä kysymyksessä tarkoitetulla tavalla sellaisia toimia, joilla kolmannet loukkaavat tekijänoikeuksia?
            
         
      (1)  Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annettu Euroopan parlamentin ja neuvoston direktiivi 2001/29/EY (EYVL L 167, s. 10).
   
      (2)  Teollis- ja tekijänoikeuksien noudattamisen varmistamisesta 29.4.2004 annettu Euroopan parlamentin ja neuvoston direktiivi 2004/48/EY (EUVL L 157, s. 45).